Caritas qed tiċċelebra l-50 sena mill-anniversajru tat-twaqqif tagħha Waqt konferenza stampa fejn ġie ċċelebrat il-50 sena anniversajru mit-twaqqif ta’ Caritas, Anthony Gatt id-Direttur ta’ Caritas Malta qal, “Qed niċċelebraw 50 sena viċin in-nies. 50 sena on the side of people in need . Nixtieq nirringrazzja lil Media li attendejtu. Intom kellkom u għandkom rwol essenzjali biex twasslu l-messaġġ tagħna li nkunu l-vuċi tal-persuni fil-bżonn. Iż-żerriegħa li nitfgħu, intom tikkultivawha. Għalhekk nerġa’ ntenni l-apprezzament talli ġejtu u grazzi tal-ħidma fejjieda tagħkom.” Monsinjur Charles Cordina, Vigarju Episkopali għad-Djakonija spjega li Caritas hija organizzazzjoni Internazzjonali li twaqqfet fis-sena 1950. Hija federazzjoni ta’ aktar minn 160, Caritas madwar id-dinja. Caritas Internationalis hija maqsuma f’seba’ reġjuni u Caritas Malta hija parti mir-reġjun tal-Ewropa fejn hemm 46 pajjiż rappreżentat. Il-President ta’ Caritas Internationalis jiġi magħżul mill-Papa li bħalissa huwa l-Kardinal Tagle. Is-sede tagħha jinsab fil-Vatikan. Kull direttur ta’ Caritas Nazzjonali jinħatar mill-Isqof tal-post. “Il-Knisja f’Malta dejjem poġġiet fiċ-ċentru tal-attenzjoni tagħha l-persuna umana u l-aktar lil dik vulnerabbli, minħabba f’hekk waqqfet permezz ta’ kongregazzjonijiet u għaqdiet tal-lajċi bosta opri ta’ karità tul il-medda tas-snin. U kien għalhekk li l-Arċisqof Mikiel Gonzi u l-Isqof Nikol Cauchi waqqfu l-ewwel Kunsill Nazzjonali Caritas b’digriet fil-11 ta’ Novembru 1968 u miegħu ġie approvat statut” spjega Monsinjur Cordina filwaqt li qal li l-ewwel direttur kien Dun Fortunat Mizzi. F’dan l-Anniversarju sar revamp tal-Logo ta’ Caritas Malta li jirrappreżenta salib bil-fjammi tan-nar (Flaming Cross) li tissimbolixxa n-nar ta’ mħabba ta’ Kristu. Caritas tfisser imħabba, li tqanqal għall-kompassjoni u li ċċaqlaq biex wieħed joħroġ minnu nnifsu u jieħu azzjoni. Caritas Malta tagħti importanza lill-portal/website fejn permezz ta’ din is-sit www.caritasmalta.org jersqu ħafna persuni għall-għajnuna u b’hekk sar revamp tal-Website b’informazzjoni aġġornata dwar l-istorja, servizzi, l-attivitajiet u stqarrijiet. Id-Direttur ta’ Caritas Malta tkellem dwar il-Ġrieħi tas-Socjetà Maltija. Spejga dwar il-ħidma u dawk ir-realtajiet li Caritas tqajjem kuxjenza. “Meta jkun hemm ġerħa fil-ġisem, l-uġigħ jgħajjatlek biex tagħtih l-attenzjoni proprju f’dik il-parti; u ma nistgħux ma nitkellmux dwar: Gatt qal li, "dawn il-ġrieħi jitolbu sforż kollettiv; l-awtoritajiet għandhom responsabbiltà kbira imma din mhux responsabbiltà tal-awtoritajiet biss imma ta’ kull cittadin u persuna f’pajjiżna." Caritas Malta se tkun qed tagħmel kampanja msejħa “#Caritasin50ways” li ta’ kull ġimgħa, għal 50 ġimgħa, permezz ta’ awdjo-viżiv jitwassal messaġġ lis-Soċjetà Maltija. Is-Sur Gatt spjega wkoll li din is-sena, għar-raba’ sena konsekuttiva, l-ikla tal-Milied, li tilqa’ persuni li m’għandhomx ma’ min jgħaddu l-Milied tagħhom, se terġa’ ssir fil-Kurja tal-Arċisqof nhar il-Milied fil-25 ta’ Diċembru.